Γ.Σ. Κορωπίου

Ο Γυμναστικός Σύλλογος Κορωπίου είναι ελληνικό αθλητικό σωματείο που δραστηριοποιείται στην περιοχή του Κορωπίου, στο Νομό Αττικής, το τμήμα καλαθοσφαίρισης ανδρών αγωνίζεται στο πρωτάθλημα της Β' Εθνικής Κατηγορίας. Η έδρα του είναι το Κλειστό Γεώργιος Παπασιδέρης. Τα χρώματα της ομάδας είναι το πράσινο, το κίτρινο και το λευκό. Διατηρεί τμήματα καλαθοσφαίρισης και πετοσφαίρισης.

 Τμήμα καλαθοσφαίρισης ανδρών 

 Ιστορική αναδρομή 
Κατά την αγωνιστική περίοδο 2004-05 το τμήμα ανδρικής καλαθοσφαίρισης του Γ.Σ. Κορωπίου κατέκτησε το Πρωτάθλημα της Α' Κατηγορίας Ανδρών της Ε.Σ.Κ.Α., κερδίζοντας το δικαίωμα συμμετοχής στη Γ' Εθνική Κατηγορία.«Ένωση Σωματείων Καλαθοσφαίρισης Αττικής» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Την επόμενη περίοδο 2005-06 ο σύλλογος κατέλαβε την 9η θέση του τελικού βαθμολογικού πίνακα του 1ου Ομίλου Βορρά της Γ' Εθνικής με αποτέλεσμα να επιστρέψει στις τοπικές κατηγορίες.«Βαθμολογίες Πρωταθλημάτων» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Κατά τη λήξη της αγωνιστικής περιόδου 2011-12 ο Πανελλήνιος Γ.Σ. δεν κατάφερε να συμμετάσχει στην Α2 Εθνική και υποβιβάστηκε στο τοπικό πρωτάθλημα, επιφέροντας ντόμινο ανακατατάξεων.«Άνοδος του Γ.Σ Κορωπίου στα σαλόνια της Γ' Εθνικής» , άρθρο στον επίσημο ιστότοπο του συλλόγου, Σεπτέμβριος 2012. Η Ελληνική Ομοσπονδία Καλαθοσφαίρισης απευθύνθηκε στην πρώτη επιλαχούσα της Α' Κατηγορίας Ανδρών της Ε.Σ.Κ.Α., την ομάδα του Α.Ο. Ζωγράφου, για την κάλυψη της θέσης που δημιουργήθηκε στη Γ' Εθνική, ωστόσο ο σύλλογος αρνήθηκε προκειμένου να μην αναδιαρθρώσει ξαφνικά το ρόστερ της ομάδας.«Ζωγράφου: «Όχι» στη Γ’ Εθνική», άρθρο στον ιστότοπο OnSports.gr, 8 Σεπτεμβρίου 2012. Κατά συνέπεια άνοιξε ο δρόμος για τον Γ.Σ. Κορωπίου που αποδέχθηκε με τη σειρά του την πρόσκληση για άνοδο.«Κορωπί: Ανεβαίνει στη Γ' Εθνική», άρθρο στον ιστότοπο OnSports.gr, 8 Σεπτεμβρίου 2012.«Είπε "ναι" το Κορωπί και ανεβαίνει στην Γ' Εθνική» , άρθρο στον ιστότοπο SuperBasket.gr, 8 Σεπτεμβρίου 2012.

Κατά συνέπεια βρέθηκε την περίοδο 2012-13 στο Πρωτάθλημα του 2ου Ομίλου Νότου της Γ' Εθνικής, ολοκληρώνοντας τις αγωνιστικές του υποχρεώσεις στην 3η θέση του βαθμολογικού πίνακα.

Κατά την αγωνιστική περίοδο 2013-14, ο Γ.Σ. Κορωπίου διαγωνίστικε στο Πρωτάθλημα της Γ' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον 1ο Όμιλο Νότου. Έχοντας συγκεντρώσει 14 νίκες και 10 ήττες, κατέλαβε την 5η θέση της τελικής βαθμολογίας εξασφαλίζοντας την επιστροφή της στο ίδιο Πρωτάθλημα από το επόμενο φθινόπωρο.«Αποτελέσματα 1ου ομίλου Νότου (26η αγ.)», άρθρο στον ιστότοπο InfoBasket.gr, 27 Απριλίου 2014.

Την επόμενη σεζόν 2014-15 η ομάδα με ρεκόρ 22-4 κατέλαβε τη 2η  θέση στο 2ο Όμιλο του πρωταθλήματος της Γ' Εθνικής και εξασφάλισε για πρώτη φορά την άνοδο στη Β' Εθνική Κατηγορία. 
Η σεζόν 2015-16 στο Νότιο Όμιλο της Β' Εθνικής βρήκε την ομάδα στην 7η θέση κερδίζοντας την παραμονή με ρεκόρ 15-14.

 Τμήμα καλαθοσφαίρισης γυναικών 
 Ιστορική αναδρομή 
Κατά την αγωνιστική περίοδο 2008-09 το τμήμα γυναικείας καλαθοσφαίρισης του Γ.Σ. Κορωπίου συμμετείχε στο Πρωτάθλημα της Γ' Κατηγορίας Γυναικών που διοργανώνει η Ε.Σ.Κ. Αττικής καταλαμβάνοντας την 4η θέση της τελικής βαθμολογίας.«Αποτελέσματα Γ ΕΣΚΑ: Τέλος πρωταθλήματος και τρίτος ο Αίολος-Ταύρος», άρθρο στον ιστότοπο WePlayBall.gr, 18 Μαΐου 2009.

Την επόμενη χρονιά, 2009-10, η ομάδα ολοκλήρωσε τις αγωνιστικές της υποχρεώσεις για την κανονική περίοδο στην κορυφή του βαθμολογικού πίνακα του 1ου Ομίλου της Γ' Κατηγορίας. Έχοντας εξασφαλίσει την άνοδο στη Β' Κατηγορία, αγωνίστηκε περαιτέρω στον τελικό του πρωταθλήματος όπου και αντιμετώπισε τον πρωτοπόρο του έτερου Ομίλου, Άγιο Νικόλαο Παλλήνης. Στον αγώνα αυτό το Κορωπί επικράτησε με σκορ 52-42, κατακτώντας τον τίτλο του Υπερπωταθλητή της Γ' Κατηγορίας.«Αποτελέσματα Γ ΕΣΚΑ: Υπερπρωταθλητής το Κορωπί», άρθρο στον ιστότοπο WePlayBall.gr, 7 Μαρτίου 2010.«Ανέβηκε το Κορωπί», δελτίο τύπου στον επίσημο ιστότοπο της Ε.Σ.Κ. Αττικής, 8 Μαρτίου 2010.

Η ομάδα του Κορωπίου δεν κατόρθωσε να παγιώσει τη θέση της σε ανώτερο επίπεδο, με την παραμονή της στη Β' Κατηγορία να αποδεικνύεται βραχυχρόνια. Στη διάρκεια της αγωνιστικής περίοδου 2010-11 συγκέντρωσε 5 νίκες και 17 ήττες απέναντι σε έντεκα αντιπάλους, ολοκληρώνοντας τις αγωνιστικές της υποχρεώσεις στην 11η και προτελευταία θέση της τελικής βαθμολογικής κατάταξης.«Αποτελέσματα Β ΕΣΚΑ: Πρωτάθλημα για Αμαζόνες! Play off για τους υπόλοιπους!», άρθρο στον ιστότοπο WePlayBall.gr, 28 Μαρτίου 2011.«Πρόγραμμα και Αποτελέσματα Β' Ε.Σ.Κ.Α. Γυναικών 2010-2011», πληροφορίες στον επίσημο ιστότοπο του γυναικείου τμήματος καλαθοσφαίρισης του Α.Ο. Νήαρ Ηστ Καισαριανής.

Την επόμενη αγωνιστική περίοδο, 2011-12, το Κορωπί επέστρεψε στη Γ' Κατηγορία της Ε.Σ.Κ. Αττικής, έχοντας πολύ χαμηλή απόδοση. Τον 2ο Όμιλο της Κατηγορίας στα πλαίσια του οποίου αγωνίστηκε συνέθεταν 10 ομάδες και στην τελική κατάταξη βρέθηκε στην 9η και προτελευταία θέση.«Αποτελέσματα Γ’ ΕΣΚΑ: Πρωταθλήτρια η ΜΕΝ Ιλίου, στα μπαράζ ο Ωρωπός!», άρθρο στον ιστότοπο WePlayBall.gr, 20 Φεβρουαρίου 2012.

Τη χρονιά 2012-13 το 2ο Όμιλο της Γ' Κατηγορίας συνέθεσαν δέκα σύλλογοι (ένας ενδέκατος αποχώρησε). Στα πλαίσια αυτά το Κορωπί συγκέντρωσε 9 νίκες και 9 ήττες, κλείνοντας τη χρονιά στην 5η του βαθμολογικού πίνακα της κανονικής περιόδου. Η θέση αυτή δεν ήταν αρκετά υψηλά ώστε να διεκδικήσει την άνοδο σε αγώνες μπαράζ.«Αποτελέσματα Γ' ΕΣΚΑ: Τέλειωσε το πρωτάθλημα, μπαράζ Ηλιούπολης-Εστίας Φιλ/Θησέα για την άνοδο!», άρθρο στον ιστότοπο WePlayBall.gr, 21 Μαρτίου 2013.

Την επόμενη αγωνιστική περίοδο 2013-14, πάντα στην ίδια κατηγορία και όμιλο, το Κορωπί συνάντησε έντεκα διεκδικητές για την πρωτιά, απέναντι στους οποίους είχε απολογισμό 7 νίκες και 13 ήττες. Ολοκλήρωσε τις αγωνιστικές του υποχρεώσεις στην 6η θέση της τελικής βαθμολογίας, μένοντας ξανά εκτός μπαράζ.«Αποτελέσματα Γ ΕΣΚΑ: Αήττητο πρωτάθλημα για Κρόνο Γέρακα, φιέστα στα Σεπόλια!», άρθρο στον ιστότοπο WePlayBall.gr, 27 Μαρτίου 2014.

Κατά την αγωνιστική περίοδο, 2014-15, ο Γ.Σ. Κορωπίου έλαβε μέρος στο Πρωτάθλημα του 2ου Ομίλου της Γ' Κατηγορίας Γυναικών που διοργανώνει η Ε.Σ.Κ. Αττικής. Αντιμετωπίζοντας έντεκα ομάδες στη διεκδίκηση της ανόδου, έκλεισε την κανονική περίοδο με απολογισμό 11 νίκες και 11 ήττες. Ως εκ τούτου κατέλαβε την 6η θέση της τελικής κατάταξης, ανανεώνοντας την παρουσία του στην ίδια κατηγορία και για την επόμενη χρονιά.

Τον Ιούνιο του 2017 αποφασίστηκε η διάλυση του τμήματος και η αποδέσμευση των αθλητριών αυτού προς τον Λέοντα Κορωπίου.«Γενική Συνέλευση του ΓΣ Κορωπίου της 14/6/17» , ανάρτηση στον επίσημο ιστότοπο του συλλόγου, Ιούνιος 2017.

 Τμήμα πετοσφαίρισης γυναικών 

 Ιστορική αναδρομή  
Κατά την αγωνιστική περίοδο 2011-12 το τμήμα γυναικείας πετοσφαίρισης του συλλόγου διαγωνίστηκε στην Α' Κατηγορία Γυναικών της Ε.Σ.Π.Α.Α. λαμβάνοντας μέρος στη φάση των ημιτελικών. Εκεί αποκλείστηκε από τους τελικούς από το Π.Α.Κ. Χαλανδρίου με συνολικά αποτελέσματα 3-1.«Στον τελικό Αστέρας και ΠΑΚ Χαλανδρίου» , άρθρο στον ιστότοπο volleynews1.gr, 31 Μαρτίου 2012.

 Τρέχουσα αγωνιστική περίοδος 
Κατά την τρέχουσα αγωνιστική περίοδο, 2012-13, ο Γ.Σ. Κορωπίου λαμβάνει μέρος στο Περιφερειακό Πρωτάθλημα Γυναικών της Ε.Ο.ΠΕ. και συγκεκριμένα στον Α' Όμιλο.

 Παραπομπές 

 Εξωτερικοί σύνδεσμοι 

 Γ.Σ. Κορωπίου, επίσημος ιστότοπος των τμημάτων καλαθοσφαίρισης και πετοσφαίρισης.
 Γ.Σ. Κορωπίου, επίσημος ιστότοπος των τμημάτων χειροσφαίρισης.

Κατηγορία:Αθλητικοί σύλλογοι Αττικής
Κατηγορία:Δήμος Κρωπίας
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Ελληνικοί σύλλογοι χειροσφαίρισης
Κατηγορία:Σωματεία Ε.Σ.Κ.Α.
Κατηγορία:Σωματεία Ε.Σ.Π.Α.Α.Α.
Κατηγορία:Ιδρύσεις αθλητικών συλλόγων το 1980
Κατηγορία:Ιδρύσεις ομάδων καλαθοσφαίρισης το 1980